《偕献吉自京回通马上联句》
明代·叶元玉

霭霭林光雨霁初，乾坤着眼一尘无。归云渡水春涵影，醉面便风晓出都。

乳燕教雏娇欲堕，远山当马翠如扶。十年来去通州路，惭愧山间破衲徒。

作者简介：叶元玉，号古崖，清流县人。明成化十七年(1481)进士，初为户部侍郎，后任广东潮州知府。为清流著名诗人，著有《古崖集》。